สวัสดีค่ะ มีเรื่องอยากปรึกษาค่ะ พอดีมีอะไรกับแฟน ถ้ากินยาคุมฉุกเฉิน แล้วกินยาคุมกำเนิดได้เลยมั้ยค่ะ พึ่งมีประจำเดือนไปเมือวันที่ 10/7 คะ
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้แต่หากเพิ่งทานยาคุมฉุกเฉินไป อาจมีเลือดออกหลังจากทานยาไปประมาณ 1 สัปดาห์ได้ ซึ่งไม่ถือเป็นเลือดประจำเดือนจริงๆ หรืออาจทำให้ประจำเดือนครั้งถัดไปมาคลาดเคลื่อน จึงอาจทำให้เริ่มยาคุมแบบแผงรายเดือนได้ยาก อาจซื้อชุดตรวจการตั้งครรภ์มาตรวจเองเบื้องต้นก่อนที่จะเริ่มยาได้ หรือจะเริ่มยาคุมกำเนิดไปเลย แต่ในช่วง 1 สัปดาห์แรกของการทานยา ควรงดการมีเพศสัมพันธ์ไปก่อน เพื่อรอให้ยาคุมกำเนิดได้ออกฤทธิ์ได้เต็มที่ค่ะ